కైలాష్ గట్టని

కైలాష్ రాంనివాస్ గట్టని (జననం 1947, మార్చి 4)  భారత మాజీ ఫస్ట్-క్లాస్ క్రికెటర్. 1962/63 నుండి 1982/83 వరకు రాజస్థాన్ తరపున ఆడాడు. కుడిచేతి వాటం మీడియం-ఫాస్ట్ బౌలర్ అయిన అతను 1976/77–1978/79 మధ్య జట్టుకు నాయకత్వం వహించాడు. అతను తన పదవీ విరమణ తర్వాత తన సొంత క్లబ్‌ను ప్రారంభించి యువ క్రికెటర్లకు శిక్షణ ఇచ్చాడు.

 జీవితం, వృత్తి 
కైలాష్ గట్టని రాజస్థాన్‌లోని పాలీలో జన్మించాడు, కానీ బొంబాయిలోని చర్చిగేట్ ప్రాంతంలో పెరిగాడు. సెయింట్ జేవియర్స్ కళాశాలలో చదువుకున్నాడు. గట్టని భర్దా హైస్కూల్లో చదువుతున్నప్పుడు, వినూ మన్కడ్ అతన్ని 15 సంవత్సరాల వయస్సులో మొదటిసారి చూశాడు. రాజస్థాన్ జట్టు నెట్స్‌లో గట్టాని తన లెగ్ కట్టర్‌లతో ఆకట్టుకున్నాడు, రాష్ట్ర జట్టులోకి ఎంపికయ్యాడు.

అతను 1962, నవంబరులో రాజస్థాన్ తరపున తన ఫస్ట్-క్లాస్ అరంగేట్రం చేసాడు, కానీ 1960ల చివరి వరకు అతను జాతీయ దృష్టిని ఆకర్షించలేదు. 1969–70 రంజీ ట్రోఫీలో రాజస్థాన్ రన్నరప్‌గా నిలిచిన అత్యధిక వికెట్లు తీసిన బౌలర్ అతను. అతను 1969/70 సీజన్‌ను 15.39 సగటుతో 51 ఫస్ట్-క్లాస్ వికెట్లతో ముగించాడు. అతను దులీప్ ట్రోఫీలో సెంట్రల్ జోన్ తరపున రెగ్యులర్‌గా ఆడాడు, కానీ భారత ఎంపికకు పరిగణించబడలేదు. 1976/77లో అతను రాజస్థాన్ జట్టుకు కెప్టెన్ అయ్యాడు, 1978/79 సీజన్ వరకు వారికి నాయకత్వం వహించాడు. అతను 1982/83 రంజీ సీజన్ తర్వాత రిటైర్ అయ్యాడు, 19.91 సగటుతో 396 ఫస్ట్-క్లాస్ వికెట్లు పడగొట్టాడు.

గటాని స్టార్ క్రికెట్ క్లబ్‌ను స్థాపించారు, ఇది ప్రతిభావంతులైన యువ క్రికెటర్లకు శిక్షణ ఇచ్చింది. 1987 నుండి 2004 వరకు ఇంగ్లాండ్‌లో వార్షిక క్రికెట్ పర్యటనలకు వారిని తీసుకెళ్లింది. ఈ క్లబ్ తరపున ఆడిన యువ ఆటగాళ్లలో 15 ఏళ్ళ సచిన్ టెండూల్కర్, 17 ఏళ్ల రాహుల్ ద్రవిడ్, వినోద్ కాంబ్లి, సౌరవ్ గంగూలీ అజయ్ జడేజా ఉన్నారు.

 మూలాలు 

 బాహ్య లింకులు 

 Kailash Gattani at CricketArchive (subscription required)

వర్గం:భారతీయ క్రికెట్ కోచ్‌లు
వర్గం:సెంట్రల్ జోన్ క్రికెట్ క్రీడాకారులు
వర్గం:రాజస్థాన్ క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1947 జననాలు